Stanley Donen

Stanley Donen, nado en Columbia (Carolina do Sur) o 13 de abril de 1924 e finado o 21 de febreiro de 2019 foi un director de cinema, bailarín e coreógrafo estadounidense.

 Traxectoria 
Naceu nunha familia xudía, e pasou unha infancia solitaria e infeliz, segundo as súas propias palabras. Por ese motivo pasaba moito tempo nos cines locais, sendo o musical de Fred Astaire e Ginger Rogers Flying Down to Rio (1933) o filme que máis lle impactou.

Inspirado por Astaire comezou a tomar leccións de baile e vía musicais en Broadway cando a súa familia ía de vacacións a Nova York. Persuadido pola súa nai, mudouse a dita cidade en 1940 para buscar unha carreira como bailarín. Tras dúas audicións, foi contratado para o musical Pal Joey, dirixido por George Abbott e protagonizado por Gene Kelly, que se faría famoso por ese papel. Abbott contratou logo a Donen como axudante en Beat the Band.

Donen chegou a Hollywood en 1943 para asistir ás audicións de Best Foot Forward e asinou un contrato dun ano con Metro-Goldwyn-Mayer. Entón renovou a súa amizade con Gene Kelly, que xa comezaba a destacar como protagonista de musicais. Kelly contratou a Donen como coreógrafo en As modelos e seguiron logo colaborando en máis coreografías.

En 1949 codirixiron o seu primeiro filme xuntos, On the Town, que se abría co novidoso número New York, New York. Tralo éxito do filme, Donen asinou un contrato de sete anos con MGM como director, dirixindo filmes como Singin' in the Rain e Sete noivas para sete irmáns.

A colaboración entre Donen e Kelly acabou en 1955 con Sempre fai bo tempo e en 1957 converteuse nun produtor independente coa creación de Stanley Donen Productions, inaugurada con Indiscreet, con Cary Grant e Ingrid Bergman. O filme foi rodado en Londres e Donen quedou en Inglaterra ata 1970.

O último filme de Donen estreado nos cines foi Blame It on Rio, de 1984, con Michael Caine, Valerie Harper e Demi Moore, pero seguiu traballando na televisión e en 1998 recibiu un Oscar honorífico.

 Filmografía 
 Como director 
AnoFilme Notas 1949 On the Town Codirixido con Gene Kelly 1951 Royal Wedding1952 Love Is Better Than Ever Singin' in the Rain Codirixido con Gene Kelly Fearless Fagan 1953 Give a Girl a Break 1954 Sete noivas para sete irmáns Deep in My Heart 1955 Sempre fai bo tempo Codirixido con Gene Kelly1957 Funny Face The Pajama Game Codirixido con George Abbott Kiss Them for Me1958 Indiscreet  Damn Yankees! Codirixido con George Abbott1960 Once More, with Feeling!  Surprise Package  The Grass Is Greener  1963 Charada  1966 Arabesco 1967 Dous na estrada  Bedazzled  1969 A escaleira  1974 The Little Prince  1975 Muller afortunada 1978 Movie Movie  1980 Saturn 3  1984 Blame It on Rio  1999 Love Letters Telefilme

 Notas 

 Véxase tamén 

 Bibliografía 









 Ligazóns externas 

 Fragmentos da biografía escrita por Silverman

Categoría:Bailaríns
Categoría:Directores de cinema dos Estados Unidos de América
Categoría:Nados en 1924
Categoría:Finados en 2019
Categoría:Nados en Columbia, Carolina do Sur
Categoría:Produtores de cinema dos Estados Unidos de América
Categoría:Óscar honorífico